Першым заданнем для фіналістаў была прэзентацыя візітных картак “Знаёмцеся — гэта я!”. Кожны паказаў сябе як яркая неардынарная асоба, творчы, актыўны, упэўнены ў сабе педагог, які ўмее ставіць перад сабой мэту і дасягаць выніку. Напрыклад, выступленне педагога аб’яднання па інтарэсах “Народны танец” Мсціслаўскага цэнтра дзіцячай творчасці Наталлі Лук’янавай было напоўнена нацыянальным беларускім каларытам. Педагог аб’яднання па інтарэсах “Тэатр лялек” Надзея Кузняцова з Бялыніцкага шматпрофільнага цэнтра “Ветразь” паказала на сцэне сапраўдны міні-спектакль. Кіраўнік клуба вясёлых і знаходлівых Магілёўскага цэнтра творчасці дзяцей і моладзі “Крынічка” Максім Клімаўцоў парадаваў прысутных бліскучым гумарам, а кіраўнік узорнай студыі славянскай моды “Отрада” Бабруйскага цэнтра творчасці дзяцей і моладзі Алена Канойка здзівіла калекцыямі непераўзыдзеных сукенак. Педагог аб’яднання па інтарэсах “Авацыя” Чэрыкаўскага цэнтра творчасці дзяцей і моладзі Ірына Зарычка пагрузіла гледачоў у атмасферу чараўніцтва і цудаў, педагог школы развіцця “Прыступкі” Горацкага раённага цэнтра творчасці дзяцей і моладзі Святлана Піскіжова пераўвасобіліся на сцэне ў Мэры Попінс, а кіраўнік узорнай студыі “Цуд” Асіповіцкага раённага цэнтра творчасці дзяцей і моладзі Святлана Пацкевіч у сваім выступленні сустрэлася з героямі вядомага мультфільма пра дамавічка Кузю.